Absolution

***Absolution*** je treći studijski album engleske alternativne rock grupe Muse. Objavljen je 15. septembra 2003. u Japanu, dok su ga 22. septembra 2003. u Ujedinjenom Kraljevstvu objavile diskografske kuće East West Records i Taste Media, a 23. marta 2004. u Sjedinjenim Državama diskografska kuća Warner Bros. Records. Album je popratio različite muzičke tendencije i jasan zvuk albuma *Origin of Symmetry*, te je ovog puta kroz cijeli album imao više fokusiranu tematiku i estetiku. Tematika *Absolutiona* znatno je tamnija s težim tonom, dok su stihovi fokusirani na teološke i apokaliptičke koncepte.

Album se plasirao na prvo mjesto UK Albums Chart hit liste. Na hit listi singlova UK Singles Chart, singl "Time Is Running Out" plasirao se na 8. mjesto. Ovo je ujedno bio prvi singl grupe da se plasira među prvih deset. U 2009, sedmični rock časopis *Kerrang!* proglasio ga je drugim najboljim rock albumom 21. stoljeća. (Museov prethodni album *Origin of Symmetry* i naredni album *Black Holes and Revelations*, također su se pojavili među prvih 50).

## Naslov 
U aprilu 2004, frontmen grupe Matt Bellamey izjavio je: "Ne mislim da je oprost isključivo religiozna riječ; može imati značenje čistoće ili potpunosti tako da ne mora značiti da se govori s kršćanskog pogleda na svijet. Mislim da se govori o tome kako je čin stvaranja muzike zapravo način razumijevanja pojedinih stvari."

## Ilustracija albuma 
Absolution je jedan od dva albuma (uz *Black Holes and Revelations*) koji sadrži ilustracije Storma Thorgersona. Dominic Howard komentira ilustraciju govoreći kako "ilustracija može prikazivati ljude kako dolaze ili odlaze sa Zemlje. Sve zavisi od tumačenja."

## Spisak pjesama 
Ranija izdanja CD sadržala su grešku u kojoj bi pjesme "Interlude" i "Hysteria" zamijenile mjesta prilikom reprodukcije. Ilustracija: Storm Thorgerson i Dan Abbott.

## Osoblje 
Muse
* Matthew Bellamy&nbsp;– vokali, glavna i ritmička gitara, klavijature, programiranje, aranžman žica, produkcija
* Christopher Wolstenholme&nbsp;– bas, prateći vokali, produkcija
* Dominic Howard&nbsp;– bubnjevi, programiranje, udaraljke, produkcija

;Produkcijsko osoblje
*Dennis Smith&nbsp;– izvršna produkcija
*Safta Jaffery&nbsp;– izvršna produkcija
*Rich Costey&nbsp;– produkcija, mixdown, zvučno inženjerstvo, dodatna produkcija pjesama "Blackout" i  "Butterflies and Hurricanes"
*Wally Gagel&nbsp;– inženjerstvo, digitalno inženjerstvo, dodatna produkcija pjesme "Butterflies and Hurricanes"
*Paul Reeve&nbsp;– produkcija pjesama "Blackout" i "Butterflies and Hurricanes", sampling pjesme "Intro", prateći vokali u pjesmama "Blackout" i "Butterflies and Hurricanes"
*John Cornfield&nbsp;– produkcija i inženjerstvo pjesama "Blackout" i "Butterflies and Hurricanes"
*Roger Lian&nbsp;– digitalni montažer
*Howie Weinberg&nbsp;– mastering

;Dodatno osoblje
*Audrey Riley&nbsp;– aranžman žica
*Spectrasonicova simfonija glasova&nbsp;– sample glasova za "Stockholm Syndrome" i "Endlessly"
*Storm Thorgerson&nbsp;– grafički dizajn
*Dan Abbott&nbsp;– grafički dizajn
*Rupert Truman&nbsp;– fotografija
*Sean Winstanley&nbsp;– fotografija
*Perou&nbsp;– fotografiranje grupe
*Lee Baker&nbsp;– dizajn rasporeda
*Sam Winston&nbsp;– tipografija

## Bilješke 
## Reference 
Kategorija:Albumi Musea
Kategorija:Albumi iz 2003.